**Biharkeresztes Város Román Nemzetiségi Önkormányzat 1.**

ELNÖKÉTŐL

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## ELŐTERJESZTÉS

*a IV. Keresztesi Román Nemzetiségi Népismereti Tábor megtartásáról*

Biharkeresztes Város Román Nemzetiségi Önkormányzat 2024. 07. 01. – 2024. 07. 05. napja között rendezi meg a IV. KERESZTESI ROMÁN NEMZETISÉGI NÉPISMERETI TÁBOR-t 20 gyermek részére, melyet a Bethlen Gábor Alapkezelő Zrt. támogatásával kíván megvalósítani.

A Bethlen Gábor Alapkezelő Zrt.-hez benyújtott pályázaton a Nemzetiségi Önkormányzat 700.000.- Ft vissza nem térítendő támogatásban részesült.

A tábor helyszíne a Biharkeresztesi Szivárvány Óvoda és Bölcsőde. A programokat naponta két részre osztjuk, délelőtti és délutáni tevékenységekre. A táborban résztvevő gyermekek a román hagyományőrző csoport volt tagjai, akik kisóvodás koruk óta aktívan részt vettek a román hagyományőrző csoport tevékenységében.

Programok:

Hétfő: Festés Horváth Ágoston biharkeresztesi festőművésszel, melynek témája „A nyári udvar”; Délután: Mozi - rajzfilm vetítés a Volens Egyesület közreműködésével.

Kedd: autóbusszal (különjárattal) utazás Berettyóújfaluba az Alkotóházba, nemezelés, bőrkarkötő készítése; Délután: játszótéri játék, Zsinagóga megtekintése, fagyizás, Bihari múzeumban múzeumpedagógiai foglalkozáson való részvétel.

Szerda: Nagykereki Bocskai vár megtekintése, játszóházi foglalkozás, utazás menetrendszerinti autóbuszjárattal; Délután: Biharkeresztesi Fehérmályva Hagyományőrző Egyesület tagjai ügyességi, kézműves foglalkozást szervez a gyermekeknek.

Csütörtök: Mosolyra hangolók -interaktív zenés műsort tekinthetnek meg a gyerekek a tábor helyszínén, majd az agyagozás technikával ismertetik meg a résztvevő gyerekeket, illetve saját alkotásokat is készíthetnek az agyagozó korongon; Délután: Táncház népviseletbe öltözve. Tánc-népi gyermekjátékok, táncok. Gasztronómia élmény sem maradhat ki, így helyben sütött ételekkel ismertetjük meg a gyermekeket.

Péntek: „Tábori piknik” a Biharkeresztesi Európa Parkban. Közös éneklés, táncolás, körjátékok, rajzolás, ugrálóvár. Közösen elfogyasztjuk a paprikás krumplit, táborzárás, ajándékok, emléklapok kiosztása.

Biharkeresztes Város Román Nemzetiségi Önkormányzata a tábor sikeres lebonyolításához 15.000 Ft-tal kíván hozzájárulni a 2024. évi költségvetése terhére.

A fent leírtak alapján előterjesztem az alábbi

**H a t á r o z a t i j a v a s l a t - o t:**

Biharkeresztes Város Román Nemzetiségi Önkormányzat Képviselő-testülete a IV. KERESZTESI ROMÁN NEMZETISÉGI NÉPISMERETI TÁBOR-t 2024. július 1. – 2024. július 5. között rendezi meg.

A Bethlen Gábor Alapkezelő Zrt.-hez benyújtott pályázat elbírálása megtörtént, a megítélt vissza nem térítendő támogatási összeg 700.000 Ft.

A Képviselő-testület a tábor megvalósításához a megítélt 700.000 Ft támogatási összeget teljes mértékben felhasználja, valamint a tábor sikeres lebonyolításához további 15.000 Ft-ot biztosít a 2024. évi költségvetése terhére.

**Felelős**: Csaláné Bartha Csilla elnök

**Határidő**: azonnal

Biharkeresztes, 2024. június 26.

**Csaláné Bartha Csilla** elnök